Document ID: 32000R2314

32000R2314
L 267/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2314/2000 НА СЪВЕТА
от 17 октомври 2000 година
за изменение на Регламент (ЕО) № 763/2000 за разширяване на окончателното антидъмпингово мито, наложено с Регламент (ЕО) № 548/96 за внос на определени тръби и водопроводни фитинги, от желязо или стомана, с произход от Китайската народна република, за внос на някои тръби и водопроводни фитинги от желязо или стомана, доставени от Тайван, независимо дали са декларирани, че са с произход от Тайван, или не, и за прекратяване на разследването по отношение на вноса от трима тайвански износители
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 384/96 на Съвета от 22 декември 1995 г. за защитата срещу дъмпингов внос от страни, които не са членки на Европейската общност (1),
като взе предвид предложението на Комисията след консултации с Консултативния комитет,
като има предвид, че:
(1)
Регламент (ЕО) № 763/2000 (2) разшири окончателното антидъмпингово мито от 58,6 %, наложено с Регламент (ЕО) № 548/96 (3), на внос на същите продукти, доставени от Тайван, независимо от това дали продуктът е деклариран, че е с произход от Тайван, или не, с изключение на продукти, произведени и изнесени от тримата сътрудничещи въпросни тайвански износители.
(2)
Постоянна практика на институциите на Общността е да се индивидуализират антидъмпинговите мерки по отношение на стоките, произведени по индивидуална преценка.
(3)
Член 3 от Регламент (ЕО) № 763/2000 ограничава освобождаването от разширяване на митата за продукти, произведени и директно продавани в Общността от въпросните трима сътрудничещи тайвански износители.
(4)
На базата на данните на съответното разследване се оказва целесъобразно обхватът на освобождаването да обхване всички експортни продажби на продуктите, произведени от въпросните износители или директно, или чрез търговец от трети страни.
(5)
Горепосоченият член 1 следователно следва да се промени, за да може освобождаването, което се прилага за продукти, произведени от тримата сътрудничещи тайвански производители, независимо от самоличността на отговорния за експорта на стоките в Общността оператор.
ПРИЕ НАСТОЯЩИЯ РЕГЛАМЕНТ:
Член 1
Член 1, параграфи 1 и 2 от Регламент (ЕО) № 763/2000 се изменят, както следва:
„1. Окончателното антидъмпингово мито, наложено с Регламент (ЕО) № 584/96 за внос на някои тръби и водопроводни фитинги от желязо или стомана, които попадат в кодове по КН ех 7307 93 11 (код по ТАРИК 7307931190), ех 7307 93 19 (ТАРИК код 7307931990), ех 7307 99 30 (ТАРИК код 7307993091) и ех 7307 99 90 (ТАРИК код 7307999091), с произход от Китайската народна република се разширява за внос на същите фитинги, доставени от Тайван (независимо дали тези фитинги са декларирани, или не, че са с произход от Тайван) (допълнителен код по ТАРИК А 999), с изключение на онези продукти от CHup Hsin Enterprise Co. Ltd., Kaohsiung (Тайван) (допълнителен код по ТАРИК А 098), Rigid Industries Co. Ltd., Kaohsiung (Тайван) (допълнителен код по ТАРИК А 099), и Niang Hong Pipe Fitings Co. Ltd. Kaohsiung (Taiwan) (допълнителен код по ТАРИК А 100).
2. Митото, разширено съгласно параграф 1, ще се събира за внос, регистриран в съответствие с член 2 от Регламент (ЕО) № 1683/1999 и член 13, параграф 3 и член 14, параграф 5 от Регламент (ЕО) № 384/96, с изключение на онези продукти, произведени от въпросните фирми, посочени в параграф 1.“
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 15 април 2000 година.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 17 октомври 2000 година.

Labels: 1
3
4
18